Sksu

Iga Sksu yat tirmt zɣ tiram timaziɣin nna nttafa ɣ tmazɣa kullut. Ar bahra ittuyskar ɣ wass wis sḍis n ussan ɣ imalass lli t igan ass n Ljamɛ. Mac ar t ntaffa dar middn yaḍn ur yaggugn f imaziɣn, bahra dar middn n tmizar n tasutlt n yill agrakal zund Ṭalyan, Ṣbanya, Burtuɣal, Fransa...

Ism
Ism ad n Sksu ur bahra imngara dar middn n Tamzɣa, mac graygat yan d masat igmmiCf . Dallet 1982, t. 709, Destaing 1938, niɣd Lawust 1920, t. 78, ar immla mnaw inwaln li sa ituynna sksu. Aduktur anmzray Muḥmmad Hbida iskr yan uzgal axatar inna gis mas d "ṣaykuk" tkka d tfṛanṣiṣt (C'est aux Coqs). Aya acku ur tt yufi ɣ imawaln n tɛṛabt, ittu nɣ d -iskr is ittu- mas tlla yat tutlayt tanṣliyt ɣ tmizar n tfriqt n ugafa ism nns tamaziɣt.Asit n u-tjarmunt - ⴰⵏⴰⵡⵏ ⵏ ⵙⴽⵙⵓ Yura tt : Lḥsn Zahur 

Mlad is nn yugga unmzray ad imawaln n tmaziɣt, nɣ ka isaqsa imnnzgmn s tutlayt ad, rad issn mas d "ṣaykuk" -ig nssn mas d askkil yaẓ (ẓ) innfl s yaṣ (ṣ) nɣ yas (s) ɣ tmaziɣt, s umdya: aẓṭṭa -> aṣṭṭa, (ta)ẓṭṭat -> (ta)sṭṭat- iga uẓuṛ nns amaziɣ, tg yan zɣ wanawn n sksu.

Imik n umzruy
Ar ttinin Sksu ur dikka abla dar imaziɣn art skarn gaygat tusutin n dunit. Lucie Bolens masd imaziɣ ar skarn sksu z tusut 238 à 149 (nurta ylla saydna εisa) (Bulens, 1989, t. 61). ar tukan sul skarn s ɣilad ulla dar willi disn mḥadanin ɣ irumiyn.

 Ɣayli say tuyskar 
An ur nitti anzr manik sa ittuyskar sksu s tfiyi iqqourn ulla lqddid, trmtad tra:  
 Tifiyi nlqddid,
 D sksu n tmzin niɣ irdn,
 Xizzu,
 Taxsayt,
 Batata,
 Matica,
 Azalim,
 Tirkmin iɣllant,
 Lqzbur,
 Imik nwargan iɣ illa,
 Iɣ urilla zit n zaytun
 Imik lkmun ,
 Imik lbzar,
 Imik n tisnt,
 Imik ntḥmira niɣ zεfran.

 Inawn n sksu 
 Sksu s lkdid
 Sksu su ufullus
 Sksu s tifiyi uwfunas
 Sksu s islman qurnin
 Sksu s 07 imndan
 Sksu s igumma

 Inawn yadni 

 Abrkuks : sksu mu izur waqqa nns.
 Aḥlḥul : sksu mu tdrus tɣara nns.
 Abaddaz : sksu ittuskirn ɣ uggrn n usngar.
 Ablbul : sksu ittuskirn ɣ uggrn n tmẓin.
 Aẓikuk : sksu iswan s uɣu indan.
 Tissi : sksu iswan s ukfay irɣan.
 Tismmit, asgl : sksu izzɣrn s wudi.
 Abraraz, abayrar : sksu mu tfulki tɣara nns.

 Ẓṛ uggar 
 Abaddaz



 Tisaɣulin 

 https://orbinah.blog4ever.com/en-arabe-etymologie-du-mot-berbere-sksu-kouskous

 Ilikitn n brra 

 ( ar ) Udyu isawaln f sksu.. tirmt d tmagit, tawalt (Alink)

Taggayt:Anwal
Taggayt:Tirmt